BITI POGUMEN

Kdo pa vi mislite, da je pogumen? Kdaj ste bili pa vi najbolj pogumni?

Nekaj minut tišine, da vsak razmisli, kdaj je bil najbolj pogumen, to napiše ali nariše, potem pove še ostalim…

Pogum vojaka v I. svetovni vojni… Gre in postavi smerekco in začne peti… Uprizorimo…

Pogum je tudi v majhnih vsakodnevnih stvareh…

[Doza poguma](http://www.mladi.net/%22.$row-%3Elink_on.%22)

Danes srečujem same pogumne ljudi. Deček, ki je bil v trgovini sam z mlajšim bratcem in mu je kupil sladoled. Gospa pri devetdesetih, ki se je vozila s kolesom in pri tem prav nič zaostajala za kolesarji v profesionalni opremi. Pogumna je bila punčka, ki je pustila, da sedim zraven nje in gledam njen jeziček, medtem ko izgovarja njene prav posebne glasove in tudi tista, ki je povedala, da gre na cepljenje, ampak, da ne bo nič jokala. Pogumen je bil gospod, ki je stekel čez prehod za pešce zadnji trenutek, da je pobral stekleničko malemu možu, ki še ni bil dovolj preudaren, da bi vedel, da je iz otroškega vozička svet videti bolj varen, kot je v resnici … In jaz? Ne, danes (še) nisem bila pogumna. (G.N.)

Sedela sem v čakalnici in čakala (Kaj pa se drugega tam počne?) ter pri tem opazovala očeta z dvema majhnima otrokoma. Ves čas se le ljubeznivo ukvarjal z njima: igrali so se, klepetali, razložil jim je manire, ki jih je potrebno upoštevati v čakalnici … Nakar iz ene od ordinacij prideta petletna deklica in njena mama. Sliši se, da pozdravita logopedinjo, a nam v čakalnici ne namenita niti pogleda. Sama si mislim, da je morda tu taka navada, ter da tudi sama nosim velik del krivde, saj ju tudi jaz nisem pozdravila. Ko izgineta za vogalom, pa oče pa pogleda večjega sinčka na kolenih in mu reče: *»Vidiš, ta gospa pa ni bila dovolj pogumna, da bi nas pozdravila. Bala se je, da ji nihče ne bi odgovoril, pa je bila raje tiho.«* Sinček ni rekel ničesar (Kaj pa naj bi odgovoril 4 letni otrok?) in lekcijo očeta sem tako verjetno razumela le jaz. Morda pa je tudi bila namenjena le meni.

Vsekakor sem ob odhodu iz čakalnice prijazno pozdravila očeta ter otroka in res sem si tisti dan še nekajkrat drznila biti ranljiva. Ker: kaj pa je drugega pogum, kot to, da začneš igrati igro, kjer ne boš nujno zmagovalec? Kjer lahko ne dosežeš ničesar ali izgubiš še tisto, kar si imel? Kjer je poraz vsaj tako verjeten kot uspeh? Kaj je večje junaštvo kot to, da se izpostaviš nevarnosti ponižanja? *»Pogum ni odsotnost strahu. Je le presoja, da je nekaj drugega, bolj pomembno, kot strah.«* (neznani avtor)

Kaj pa pogum v Svetem pismu? Najdete kakšen odlomek, ki vključuje besedo pogum…

### .

|  |  |
| --- | --- |
| **1.** | [**Mr 10,49**](http://www.biblija.net/biblija.cgi?set=2&l=sl&pos=1&qall=0&idq=1&idp0=1&m=%4D%72%20%31%30&hl=%4D%72%20%31%30%2C%34%39) |
|  | |  | | --- | | Jezus je obstal in rekel: »Pokličite ga!« Poklicali so slepega in mu rekli: »Le pogum, vstani, kliče te!« | |

|  |  |
| --- | --- |
| **2.** | [**Apd 14,22**](http://www.biblija.net/biblija.cgi?set=2&l=sl&pos=1&qall=0&idq=1&idp0=1&m=%41%70%64%20%31%34&hl=%41%70%64%20%31%34%2C%32%32) |
|  | |  | | --- | | Vlivala sta pogum v srca učencev in jih spodbujala, naj vztrajajo v veri. »Skozi veliko stisk moramo iti, da pridemo v Božje kraljestvo,« sta učila. | |

|  |  |
| --- | --- |
| **3.** | [**Apd 23,11**](http://www.biblija.net/biblija.cgi?set=2&l=sl&pos=1&qall=0&idq=1&idp0=1&m=%41%70%64%20%32%33&hl=%41%70%64%20%32%33%2C%31%31) |
|  | |  | | --- | | Naslednjo noč je Gospod stopil k Pavlu in mu rekel: »Pogum! Kakor si pričal o meni v Jeruzalemu, tako boš moral pričati tudi v Rimu.« | |

|  |  |
| --- | --- |
| **4.** | [**Apd 27,36**](http://www.biblija.net/biblija.cgi?set=2&l=sl&pos=1&qall=0&idq=1&idp0=1&m=%41%70%64%20%32%37&hl=%41%70%64%20%32%37%2C%33%36) |
|  | |  | | --- | | Vsem se je vrnil pogum, tako da so tudi sami segli po hrani. | |

|  |  |
| --- | --- |
| **5.** | [**Apd 28,15**](http://www.biblija.net/biblija.cgi?set=2&l=sl&pos=1&qall=0&idq=1&idp0=1&m=%41%70%64%20%32%38&hl=%41%70%64%20%32%38%2C%31%35) |
|  | |  | | --- | | Tamkajšnji bratje so slišali o nas, zato so nam prišli naproti do Apijevega trga in do Treh Tavern. Ko jih je Pavel zagledal, se je zahvalil Bogu in zrastel mu je pogum. | |